ढाका कैफे के हमलावरों का आध्यात्मिक नेता गिरफ्तार
जैश मोहम्मद के दो मददगार पकड़े गए
कश्मीर में सुरक्षाबलों की टीम पर ग्रेनेड हमला, 1 की मौत, 4 घायल
भास्कर न्यूज नेटवर्क | श्रीनगर
आतंकियोंने शुक्रवार को पुलवामा जिले के मुरान चौक में घात लगाकर सुरक्षाबलों पर ग्रेनेड हमला किया। निशान चूक जाने के कारण ग्रेनेड बीच बाजार में फटा। इसमें चार नागरिक तथा एक सीआरपीएफ का जवान घायल हो गया। अस्पताल में ले जाते वक्त एक नागरिक की मौत हो गई। उसकी पहचान मोहम्मद अयूब निवासी गोसू पुलवामा के रूप में हुई है।
सुरक्षाबलों की टीम मुरान चौक में सुरक्षा ड्यूटी पर तैनात थी। तभी दोपहर को आतंकियों ने टीम पर ग्रेनेड हमला कर दिया। उस समय बाजार में काफी भीड़ थी। जिस कारण नागरिक भी चपेट में गए। पूरे इलाके को घेर कर सर्च आपरेशन शुरु किया गया। सीआरपीएफ का घायल जवान दलवीर कीरा 182 बटालियन का है। इससे पहले फरवरी माह में आतंकियों ने घात लगाकर सेना की टीम पर हमला किया गया था, जिसमें तीन सैनिक शहीद हुए थे। पिछले साल आतंकी हमलों में 87 जवान शहीद हुए थे। जबकि 165 आतंकी भी मारे गए थे। छह सालों में यह सबसे बड़ा आंकड़ा है। पिछले साल सितंबर में आतंकी हमले में 19 जवान शहीद हुए थे।
राजधानी के पुराने हिस्सों में शुक्रवार को पत्थर फेंकने वाले उपद्रवियों और सुरक्षाबलों के बीच झड़प में छह लोग घायल हो गए। दोपहर में जामा मस्जिद में जुम्मे की नमाज के बाद नौहट्टा इलाके में युवाओं के एक समूह ने नारे लगाने शुरू कर दिए और मार्च निकालने की कोशिश की। सुरक्षा बलों के मना करने पर युवाओं ने उन पर पत्थर फेंकना शुरू कर दिया।
शुक्रवार को आतंकियों ने बीच बाजार सुरक्षाबलों पर किया हमला
सुरक्षाबलों ने बारामूला में जैश मोहम्मद के दो मददगारों को पकड़ा है। उनके कब्जे से कोई हथियार बरामद नहीं हुआ है। वह काफी समय से जैश के लिए काम कर रहे थे। जानकारी के अनुसार बारामूला पुलिस को सूचना मिली कि जैश के लिए काम करने वाले दो लोग इलाके में घूम रहे हैं। आतंकियों ने दोनों को कोई काम दिया हुआ है। उसी सिलसिले में बाजार में आए हुए है। सूचना पर कार्रवाई करते हुए टीम ने पूरे इलाके में सर्च आपरेशन शुरु किया। जिसके बाद दोनों को पकड लिया गया। उनकी पहचान शबीर शेख तथा सज्जाद खान निवासी ओल्ड टाउन बारामूला के रूप में हुई है। दोनों को थाने में ले जाया गया। पूछताछ में उन्होंने बताया कि आतंकी कमांडर की तरफ से उन्हें रेकी करने का काम दिया गया था। उन्होंने जैश के बाकी लिंक के बारे में भी जानकारी दी।
ढाका | बांग्लादेशपुलिस ने ढाका के एक कैफे पर पिछले साल हुए आतंकी हमले के लिए जिम्मेदार प्रतिबंधित इस्लामिक समूह के आध्यात्मिक नेता को गिरफ्तार किया है। मौलाना अबुल कासिम को बीती रात ढाका से पकड़ा गया। पुलिस के अनुसार कासिम नवगठित जमातुल मुजाहिदीन बांग्लादेश (नियो-जेएमबी) का आध्यात्मिक नेता है। समूह का झुकाव आईएस की तरफ है। कासिम जयपुरहाट में एक मदरसे में पढ़ाता था। नियो-जेएमबी ने कासिम को भर्ती किया था, ताकि वह अपने सदस्यों को चरमपंथी बनने के लिए उकसा सके। कासिम की गिरफ्तारी उस वक्त हुई है, जब ढाका अटैक के लिए हथियार सप्लाई करने वाला एक व्यक्ति पुलिस हिरासत में मारा गया। पिछले साल एक जुलाई को ढाका के होली आर्टिसन रेस्त्रां में हुए आतंकी हमले में एक भारतीय लड़की सहित 22 लोग मारे गए थे।
bho_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva